ญี่ปุ่นยังไม่คิดยกเลิก-เลื่อนจัดโอลิมปิก หลังทรัมป์แนะควรเลื่อน 1 ปี 
ทางการญี่ปุ่นยืนยัน ยังไม่พิจารณาที่จะเลื่อน หรือยกเลิกการจัดแข่งขันโอลิมปิก หลังทรัมป์ได้แนะนำ ญี่ปุ่นควรเลื่อนการจัดแข่งโอลิมปิกออกไปอีก 1 ปี จากการระบาดของโควิด-19เมื่อวันที่ 13 มีนาคม 2563 สำนักข่าวรอยเตอร์รายงานว่า นางเซโกะ ฮาชิโมโตะ รัฐมนตรีโอลิมปิกของประเทศญี่ปุ่น ได้ออกมากล่าวยืนยันว่า ทางการญี่ปุ่นและคณะกรรมการโอลิมปิกสากล หรือไอโอซี (IOC) ยังไม่ได้มีการพิจารณาที่จะเลื่อนหรือยกเลิกการแข่งขันโอลิมปิกฤดูร้อนในกรุงโตเกียวที่จะจัดขึ้นในช่วงสิ้นเดือนกรกฎาคมที่จะถึงนี้ แม้ว่าขณะนี้จะมีผู้ป่วยโรคโควิด-19 ทั่วโลกมากกว่า 128000 ราย และมีผู้เสียชีวิตเกือบ 5000 ศพแถลงการณ์ครั้งนี้มีขึ้น หลังนายโดนัลด์ ทรัมป์ ประธานาธิบดีสหรัฐฯ ได้ออกมาแนะนำต่อเจ้าหน้าที่ว่าให้ทางการญี่ปุ่นควรพิจารณาเลื่อนการจัดโอลิมปิกออกไป 1 ปี เนื่องจากการระบาดของโควิด-19อย่างไรก็ตามทางการญี่ปุ่นและไอโอซีเคยออกมาแถลงว่า ญี่ปุ่นและไอโอซีสามารถเลื่อนจัดการแข่งขันได้จนถึงสิ้นปี หากสถานการณ์การแพร่ระบาดของโรคโควิด-19 เลวร้ายลงโอลิมปิกฤดูร้อนที่กรุงโตเกียวมีกำหนดเริ่มต้นวันที่ 24 กรกฎาคม จนถึงวันที่ 9 สิงหาคม ซึ่งเมื่อ 12 มี.ค. 63 ได้มีพิธีจุดคบเพลิงที่กรุงเอเธนส์ ประเทศกรีซ ซึ่งเป็นเมืองแรกที่ใช้ในการจัดโอลิมปิกสมัยใหม่ในปี 2439.
ทางการญี่ปุ่นยืนยัน ยังไม่พิจารณา เลื่อน หรือยกเลิกการจัดแข่งขันโอลิมปิก หลังทรัมป์ได้แนะนำ ญี่ปุ่นควรเลื่อนการจัดแข่งโอลิมปิกออกไปอีก 1 ปี จากการระบาดของโควิด-19
โควิด-19,ไวรัสโคโรนา,ไวรัสโคโรน่า,โอลิมปิก,ญี่ปุ่นจัดโอลิมปิก,ข่าวไวรัสโคโรนาล่าสุด